Victorie categorică pentru fetele de la CS Minaur Baia Mare în meciul de luni seara cu Dacia Mioveni, 37-27 (17-12), ultimul din etapa 18 a Ligii Florilor. Puncte extrem de necesare în tentativa îndepărtării de zona periculoasă, cea a pozițiilor de baraj, dar care nu rezolvă problema în totalitate, în joc mai fiind 24 de puncte.
Băimărencele au avut singurele emoții în debutul întâlnirii, când oaspetele au condus cu 1-2 (6), dar handbalistele noastre s-au dovedit extrem de pragmatice în următoarele șase minute și au marcat de șapte ori, punând o diferență de cinci lungimi în dreptul lor – 8-3. Evoluția excelentă s-a confirmat și în minutele următoare, dar și în restul partidei, fără ca argeșencele să mai creeze vreo palpitație în tabăra maramureșencelor. La pauză, tabela indica 17-12, iar în partea secundă aceasta a tot crescut, pentru ca în final CS Minaur să-și asigure o victorie facilă, 37-27, și un salt de un loc în ierarhie. Dincolo, Dacia Mioveni și-a arătat limitele și faptul că este o candidată serioasă la retrogradare, poziție care o și ocupă de altfel.
• Sala Polivalentă "Lascăr Pană" din Baia Mare. Spectatori, aproximativ 700.
• Arbitri: Gabriel Badiu – Ioan Barbu (Cluj-Napoca). Observator FRH: Cristian Mihai (Brașov). Aruncări de la 7 m: 4-4 (transformate: 3-2; au ratat: Lundback, respectiv Vizuete și Cîrjan). Minune de eliminare: 8-6.
• CS Minaur Baia Mare: Enache (6 intervenții), Pandzic (4 intervenții, a apărat un 7 m) – Borș 5, Kerekes 4, Vukajlovic 4, Cazanga 4, Lundback 4 (2 din 7 m), L. Popescu 3, Țîrle 3, Spugnini Santome 3, Pavlovic 3, Gomes da Costa 2, Ianăși 1, Terciu 1, Ujkic, Tănasie. Antrenori: Andrei Popescu, Daniel Apostu.
• Dacia Mioveni: Măd. Ion (2 intervenții), Mîrcă Olariu (3 intervenții), Balzinc (4 intervenții, a apărat și un 7 m) – Tatar 6, Isic 5, Krsnik 3, Vizuete 3 (1 din 7 m), Kojic 2, Kaluderovic 2, Cîrjan 2 (1 din 7 m), Dezic 2, Sărățeanu 2, Ivan Chiș, Ceandani, Borcan. Antrenori: Constantin Oprescu, Ion Mihăilă
Rezultate etapa 18: CSM Corona Braşov – CSM Bucureşti 26-35; Măgura Cisnădie – Gloria Bistriţa-Năsăud 22-25; SCM Universitatea Craiova – CSU Ştiinţa Bucureşti 30-21; Rapid Bucureşti – HC Dunărea Brăila 34-28; SCM Gloria Buzău – CSM Târgu Jiu 26-22; HC Zalău – SCM Râmnicu Vâlcea 29-33; CS Minaur Baia Mare – Dacia Mioveni 37-27.
Clasamentul
1. CSM Bucureşti 18 17 0 1 602-447 51
2. Rapid Bucureşti 18 15 0 3 560-459 45
3. Gloria Bistriţa 18 15 0 3 521-446 45
4. HC Dunărea Brăila 18 13 1 4 547-489 40
5. SCM Rm. Vâlcea 18 12 1 5 587-524 37
6. SCMU Craiova 18 9 1 8 513-498 28
7. Gloria Buzău 18 8 1 9 504-508 25
8. CS Minaur Baia Mare 18 7 0 11 497-533 21
9. Măgura Cisnădie 18 5 3 10 510-542 18
10. CSM Tg. Jiu 18 6 0 12 438-490 18
11. Corona Braşov 18 5 2 11 524-564 17
12. HC Zalău 18 4 2 12 441-520 14
13. Dacia Mioveni 18 4 1 13 458-523 13
14. Ştiinţa Bucureşti 18 0 0 18 432-591 0
Etapa 19
• Miercuri, 13 martie: Gloria Bistriţa-Năsăud – Rapid Bucureşti (ora 17.30, Pro Arena).
• Vineri, 15 martie: CSM Târgu Jiu – SCM Universitatea Craiova (ora 17.30, Pro Arena).
• Sâmbătă, 16 martie: SCM Gloria Buzău – CSM Corona Braşov; SCM Râmnicu Vâlcea – Măgura Cisnădie; CSU Ştiinţa Bucureşti – HC Zalău (ora 11).
• Miercuri, 20 martie: Dacia Mioveni – CSM Bucureşti; HC Dunărea Brăila – CS Minaur Baia Mare (ora 18).